Black Butterflies - Metus
NR.KAT. LM 121 CD-DG ( digipak) Bar code : 5906395942060
« Source of life Metus CD Chronology Vale of tears » Kameel – Camilla in Rebusfontein – Kameel se gebabbel
On Junie 27, 2019 Junie 29, 2019 By KameelIn Uncategorized
Hester se Lê-jou-eier. Stel jouself voor. Ek is oud en afgeleef maar kuier heerlik saam met die towerinne veral in Rebusfontein. Ek het ‘n alter-ego Camilla, wat so wan en dan haar verskeining maak om die lewe bietjie op te kikker.
Die rooi sportmotor draai by Towerinstraat in en ry stadig tot voor nommer 4. Die motordeur gaan oop, ‘n paar lenige bene in rooi stilettos swaai uit en dan kom ‘n blondine stadig regop en strek haarself behaaglik uit. Camilla haal haar donkerbril af en kyk met belangstelling na die huisie agter die spekboomheining. Sy sug toe sy die rankroos oor die voorstoep, en die toegerankte pergola sien. “Tipies Kameel,” sê sy hardop. “Cozy” is die enigste woord waaraan sy kan dink om die plek te beskryf. So dit is dan Kameel se sprokiesdorp waaroor sy so ‘n hoeihaai opskop. Hoe Kameel gedink het sy kan in vrede hier kom bly wanneer daar in haar werklike lewe agt kinders, en sewentien kleinkinders is wat haar aandag nodig het, weet sy wat Camilla is nie. Sy is juis nou weer in Pretoria om agter haar dogter se honde te kyk terwyl dié in Namibië rondrits. Camilla sit haar donkerbril in haar handsak en kyk rond of sy nommer 1 kan sien. Kameel het gesê die sleutel kan by Hester afgehaal word.
‘n Rukkie later kyk sy oor nommer 1 se heining en sien ‘n man in ‘n denim ‘n bedding omspit. Onder sy bruingebrande vel bult die spiere soos hy werk, en sy lyf blink van die sweet. Sy hou hom ‘n rukkie geammuseerd dop, en roep dan “Helloooooo….. Lorenzo? Sy sê die naam vraend. Wie anders kan hy wees as die Italiaanse busbestuurder waarvan Kameel haar vertel het. Lorenzo kyk ‘n oomblik verbaas na die blondekop vrou, en dan asof selfbewus tel hy sy hemp van die gras af op en trek dit aan voordat hy naderstap. Sy hou glimlaggend ‘n perfek versorgde hand na hom toe uit. “Camilla… en jy is Lorenzo reg?” Haar naam val soos musiek op Lorenzo se ore, en hy herhaal die naam asof hy behaaglik daaraan proe. Met ‘n vinnige beweging vee hy sy hand aan sy denim af en dan omsluit sy vingers hare in wat soos ‘n uitgerekte liefkosing voel. Voordat sy haar hand kan wegtrek bring hy dit na sy lippe toe. Sy oë verlaat hare vir geen oomblik nie. “Welcome señorita,” sê hy, en sy twyfel vir geen oomblik dat hy die woorde bedoel nie.
In die seegroen en wit kombuis is Camilla besig om ‘n piekniekmandjie te pak. Nie dat daar ‘n groot verskeidenheid kos in die yskas is om van te kies nie. Soos gewoonlik is Kameel se yskas “boring,” behalwe natuurlik vir die blik sjokolade wat sy altyd in haar yskas aanhou. ‘n Bottel sjampanje en twee glase voltooi die skamele maaltyd. “So ja,” sê sy en tel Geluk – Kameel se swart kat uit haar kleindogtertjiejare – op. “Ek hoop tannie Toorts kyk mooi na jou terwyl jou ma weg is,” praat sy met die kat. ‘n Ligte klop aan die deur en dan verskyn Lorenzo in die vertrek. Sy hare is nog klam van die stort, en die geur van naskeermiddel hang aan hom. In sy skoon denim en t-hemp is hy ‘n prentjie van manlikheid. Geen wonder Kameel het gesê Hester hou ‘n fyn oog oor hom nie. Dis nou jammer die towerinne is juis vandag saam met die bikers op ‘n uitstappie. Hopenlik sien sy hulle vanaand, maar nou gaan sy en Lorenzo eers piekniek hou. Hy het haar vertel van ‘n geheime plekkie waarheen hy wegbreek wanneer hy ‘n kans kry, en wil dit graag vir haar gaan wys, en toe huiwerig bygevoeg dat ‘n swemkostuum handig mag inkom.
Lorenzo maak die agterhekkie vir haar oop en saam stap hulle die veld in. Blommetjie die koei bekyk hulle al herkouend, en die bye zoem deur die lug opsoek na nektar. Hulle stap deur die veld en nie lank nie of Lorenzo wys ‘n paadjie aan wat na ‘n digbegroeide bos toe lei. Ewe galant help hy Camilla die steiltes af, en toe vou die bos hulle toe. Dis ‘n geheimsinnige afgesnyde wêreld wat hulle binnestap. Onwillekeurig hou Camilla haar asem op… sy hoor water en toe sien sy dit. Die pragtigste poel water omring met varings waarin ‘n waterval sy water oor hoë rotse stort. “Oh Lorenzo!!” sê sy skaars hoorbaar. “You like” vra hy heel angstig. “It’s beautiful!!” Met oë wat soos sterre blink kyk sy na hom. “You are more beautiful…. Camilla,” Sy stem is ernstig, en sy oë vertel sy eie storie.
Klaar geeët lê Camilla terug op die kombers en kyk deur die blaredak na die blou lug. Langs haar lê Lorenzo op sy sy met sy kop in sy hand gestud. Hy kou ingedagte aan ‘n grashalm, sy oë liefkosend op Camilla gerig. Deur die etery heen het hy haar van sy ma, broers en susters in Italië vertel. Sy het hom uitgevra oor die towerinne en het ‘n paar heel interessante brokkies nuus gehoor. Camilla glimlag toe sy aan die towerinne dink, maar word na die hede teruggeruk toe sy Lorenzo se warm asem in haar nek voel. Hy fluister haar naam skor, en vir een salige oomblik sluit sy haar oë en strengel haar vingers deur sy donker hare, maar dan druk sy hom weg, en sit regop. “Let’s go for a swim Lorenzo.” Hy knik sy kop instemmend en trek sy t-hemp oor sy kop. ‘n Rukkie later weergalm hulle gelag deur die bosse
Om die ander bloggers se bydraes te lees, gaan loer in by hierdie skakel op InLinkz: https://fresh.inlinkz.com/party/4d37c70b99244affaf04d8ea985b9271
59 gedagtes oor “Kameel – Camilla in Rebusfontein”
Kameel! Nee man, jy weet ek hou geen niks van romantiese stories nie, en nou staan en skryf jy my in hoendervleisie-lekkerte in! Nee alla aarde, ek is te oud vir sulke gevoelenthede! Ek gaan dadelik vir myself ñ age-restriction op my blog laai!
Junie 27, 2019 om 4:47 nm	 Antwoord
Ag Una hoe lekker laat jy my nou lag. Ag ons moet darem so ‘n bietjie romanse hê om die lewe op te kikker…nie?
Junie 27, 2019 om 4:49 nm	 Antwoord
MMMmmm? Ek sal daaroor dink.☺
Junie 27, 2019 om 4:58 nm
Junie 27, 2019 om 4:54 nm	 Antwoord
WHAAAA!!! Kameel, wat gaan hier aan??? Wat maak daardie flêrrie hier op my drumpel? Sy kom sweerlik net hier kuier om vir Lorenzo te verlei. Kry haar onder beheer voordat ek haar pruik afruk en haar oor die kop slaan met haar eie stiletto!
Junie 27, 2019 om 4:56 nm	 Antwoord
😂😂😂😂 Gedog jou bloed gaan kook. Toemaar Camilla slaap net die nag oor dan vat sy pad.
Junie 27, 2019 om 5:05 nm	 Antwoord
Hoe laat moreoggend kry sy haar ry? Ek wil geesdriftig gaan wuif!
Junie 27, 2019 om 6:44 nm
Jy laat my lag Frannie!!!
Junie 27, 2019 om 9:35 nm
Wou hoeka vir jou gaan waarsku het oor die intrige wat nou hier ontvou! Die arme Lorenzo – soos ‘n lam ter slagting… (Ek sal vir jou die tweede stiletto aangee.)
Junie 27, 2019 om 6:42 nm	 Antwoord
Junie 27, 2019 om 8:55 nm
Frannie hoekom is julle nou so kwaad vir Camilla? Sy het dan hoeka by Toweropstal julle so baie gehelp. Kan sy nou help as die manne hulle harte elke keer verloor? 😎
Junie 27, 2019 om 9:27 nm
Kameel, jy en ek weet baie goed dat die manne brose ego’s het en dat Camilla presies weet hoe om hulle aan te moedig… Ons is maar taamlik moederlik/oumalik/besitlik teenoor Lorenzo.
Junie 28, 2019 om 7:12 vm
Ek sal met haar moet praat… maar of sy gaan luister is ‘n ander saak.
Junie 28, 2019 om 7:14 vm
Hmmm, balhorige klein merrie!
Junie 28, 2019 om 8:06 nm
Briljant, Kameel 😀, ons het so ‘n titseltjie romanse (en dalk ‘n bietjie onenigheid?) nodig om te vergeet van die ander lewe se sleur. Jy het nou my tone laat omkrul van lekkerkry.
Junie 27, 2019 om 4:58 nm	 Antwoord
Ek het so tong in die kies geskryf…. en gedink Lorenzo gaan in die moeilikheid by Hester wees. Die man moet dan in die tuin werk….nie? 😂😂😂😂 Bly jy het dit geniet.
Junie 27, 2019 om 5:02 nm	 Antwoord
Lorenzo sal hierdie avontuurtjie berou!!!
Junie 27, 2019 om 5:39 nm
Moenie te hard op die man wees nie Hester. Onthou Italianers is ‘n warmbloedige nasie. 🤔
Junie 27, 2019 om 5:42 nm
En Camilla ‘n flêrrie 😂🤣
Junie 27, 2019 om 8:54 nm
Sies vir jou Hester kyk hoe mooi het sy haarself teruggehou daar by die waterval.
Sê sy, maar daar is haar storie en sy storie en die regte storie.
Junie 28, 2019 om 8:42 vm
Ai, ai 😇
Junie 28, 2019 om 9:54 vm
Hester lees bietjie Scrapy se kommentaar. Ek het so lekker gelag. 😂😂😂
Junie 29, 2019 om 10:03 vm
Haha, dis ‘n klassieke aanlasstorie.
Junie 29, 2019 om 10:12 vm
Ek dink ook so. Ek lag nogsteeds innerlik.
Junie 29, 2019 om 10:34 vm
Taljaners sal my maklik uit my konserwatiewe beswyming kry, maar dit bly net tussen my en jou, gehoor!
Junie 28, 2019 om 3:55 nm
Definitief bly dit net tussen my en jou 😊
Junie 28, 2019 om 4:10 nm
Dankie Kameel, ek vertrou jou ten volle…
Junie 28, 2019 om 4:25 nm
Ek hou nog altyd van hulle…
Junie 27, 2019 om 6:24 nm	 Antwoord
Hopenlik hou jy nog altyd van Camilla Unatjie. Hester en Frannie wil haar uit Rebusfontein moker…en dit nogal met haar stilettos. Ai, ai, arme Camilla.
Junie 27, 2019 om 9:33 nm	 Antwoord
Hei, Kameel – “oud en afgeleef” my voet! Dis baie lekker om Camilla weer te sien, al het sy nou alweer nonsies aangevang!
Junie 27, 2019 om 6:46 nm	 Antwoord
Sy laat my oud en afgeleef voel Frannie. So ek bêre haar eers weer in die kas… sal sien wanneer spring sy weer uit.
Junie 27, 2019 om 9:30 nm	 Antwoord
Hi Camilla…ons het nog nie ontmoet nie! EK is Woordnoot, die vervelige ou enetjie wat nie eers kan bad sonder om moles te maak nie…ek het al so baie van jou gehoor! Sjoe, jou reputasie loop jou vooruit! Ek glo ook mos nie sommer alles wat ek hoor nie, so ek sal jou maar fyn dophou hoor! Ek ken Frannie en Hester nie as mense wat sommer opstêrs raak nie….ek moe sê, ek laaik daai stilleto’s. …..very nice!
Junie 27, 2019 om 10:08 nm	 Antwoord
Frannie het nou net verduidelik almal voel heel moederlik oor Lorenzo en Camilla weet hoe om mans met hulle fyn ego’s se harte te breek. Ek sal met haar praat…maar Camilla is Camilla jong…ek dink nie sy besef aldag wat sy aanvang nie. Daai rooi stilettos is haar trademark.
Junie 28, 2019 om 7:19 vm	 Antwoord
Ek lag nou so, sy klink na ‘n brawe vrou om soveel te waag😄😄
Junie 28, 2019 om 7:05 vm	 Antwoord
Ai Camilla het hulle so mooi uitgehelp in toweropstal…. nou is hulle lelik met haar. Gedink Hester gaan nie te gelukkig wees nie… maar nou nog Frannie daarby. Sy is seker bang Silver daag op terwyl Camilla daar rondhang. 😗
Junie 28, 2019 om 7:11 vm	 Antwoord
😄😄😄, ek dink sy gaan sukkel daar, Silver is erg smitten. As ‘n biker eers sy fiets vir iemand gee om te ry moet jy maar weet…
Junie 28, 2019 om 7:37 vm
Camilla sal nie doelbewus iemand se geliefde van hulle wegneem vir pret nie. Dan is Silver veilig teen haar charm waarvoor die mans so val. Camilla is maar net Camilla 😗
Junie 28, 2019 om 7:50 vm
En sy hou almal op hulle tone, lol🌻. Vat baie verskillende groete om ‘n slaai te maak, awesome🤗
Junie 28, 2019 om 8:18 vm
Ja’k – jou mensekenner, jy!
Junie 28, 2019 om 9:03 nm
Ooooweeeeeeee, witwarm Kameeltjie, witwarm!!! Wat sal Towerinland Dan tog wees sonder intriges en sulke goete….
Junie 28, 2019 om 4:26 nm	 Antwoord
Oooooo nie Kameel nie, Camilla, Bondels…. Camilla!!!
Junie 28, 2019 om 5:23 nm	 Antwoord
Ja maar jy het dit vertel Kameeltjie….
Junie 28, 2019 om 5:48 nm
Sjoe! Kameel Camilla!”wanneer jry ons die volle romantiese hygro….. ek bedoel liefdesverhaal?
Junie 28, 2019 om 7:57 nm	 Antwoord
Om Camilla so hier en daar ‘n man se bene te laat lam raak is al waarvoor Kameel kans sien. 😗
Junie 28, 2019 om 9:34 nm	 Antwoord
sjoe, en dit kos to ‘n bietjie tegnet , ne!
Julie 9, 2019 om 1:22 nm
Daar slaat Camilla ou Lorenzo se nommer 12s onder hom uit. Sy bly maar een op haar eie manier. Piekniek met amper niks? Gelukkig het die sjampanje darem die tweetjies lekker laat ontspan. Hoop nie een verdrink nie. Dit sal n gedoente afgee as Hester op Lorenzo afkom wat besig is om Camilla die lewens kus te gee.
Junie 29, 2019 om 3:12 vm	 Antwoord
O Scrapy jy het net ‘n manier om my te laat lag. Jy het die storie mooi verder gevat 😂😂😂
Junie 29, 2019 om 9:59 vm	 Antwoord
Oooo dis n romantiese atmosfeer. Die twee is vuurwarm
Junie 29, 2019 om 10:18 vm
Dis hoekom ek maar vinnig ‘n einde aan die storie gemaak het. 😂😂😂
Junie 29, 2019 om 10:35 vm
Vervolg is binnekort beskikbaar!
Junie 29, 2019 om 10:41 vm
Ek hou my hart vas!!!!!
Junie 29, 2019 om 1:00 nm
Haai, ek sal darem nie lelik wees as Camilla gered word deur die lewenskus nie. Ons het mos almal lief geword vir haar. Die flêrrie. Goeie verbeelding Scrapy.
Junie 29, 2019 om 10:12 vm	 Antwoord
Wat as dit lorenzo is wat verdrink? Nou kry ek sommer lag vir my eie stuitigheid. Camilla sal sy hart sommer dadelik weer aan die klop kry.
Junie 29, 2019 om 10:20 vm
🤣 Hy sal nie eens agterkom hy is besig om te verdink nie.
Junie 29, 2019 om 10:21 vm
Een kyk in haar besorgde oë, en Lorenzo snak na sy asem…….
Junie 29, 2019 om 10:36 vm
Sy sal net eers sy ooglede moet oplig anders sal hy nie weet dis sy nie. Fokus Lorenzo, fokus!
Junie 29, 2019 om 10:42 vm
My tone krul van pure lekkerkry! Vir ‘n paar oomblikke het ek my verbeel ek is Camilla wat saam met die gespierde Lorenzo, by die waterval lê…helaas dit was net ‘n Rebusfonteingedagte!
Pragtig geskryf, Kameel…ons eie Barbara Cartland!
Julie 1, 2019 om 3:44 nm	 Antwoord
Maar ek is bly as ek jou so die bosse in kon sleep!!! 😂😂😂 Kannie waag om Camilla te veel uit haar kassie te haal nie!!!
Julie 1, 2019 om 4:23 nm	 Antwoord